Javni poziv za predlaganje financiranja programa/projekata javnih potreba udruga na području Općine Borovo za 2027. godinu 

UPUTE ZA PRIJAVITELJE

Na temelju odredaba Pravilnika o  sufinanciranju javnih potreba od interesa za opće dobro koje provode udruge na području Općine Borovo (KLASA: 007-02/18-01/1, URBROJ: 2189-04-01-18-1  i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21), raspisan je JAVNI NATJEČAJ za financiranje programa/projekata javnih potreba udruga na području Općine Borovo za 2027. godinu - objavljen na službenoj internetskoj stranici Ureda za udruge, na službenoj internetskoj stranici Općine Borovo (www.opcina-borovo.hr) te na lokalnom mediju Radio Borovo.
U svrhu pravilnog i pravodobnog ispunjavanja obrasca prijavnice–zahtjeva za sufinanciranje programa/projekata namijenjenih zadovoljavanju javnih potreba u područjima kulture, sporta i općedruštvenih djelatnosti, daju se sljedeće upute: 

I.
Na ovaj poziv  mogu se javiti udruge koje svoj rad temelje na potrebama  lokalne zajednice prema načelima djelovanja za opće dobro te ispunjavaju sljedeće kriterije: 

- da su registrirane sa sjedištem na području Općine Borovo ili da je područje njihovog djelovanja Općina Borovo, 

- da provode programe kojima zadovoljavaju javne potrebe iz područja kulture, sporta i drugih općedruštvenih djelatnosti koje su od  interesa za Općinu Borovo, da pridonose razvitku i općem napretku  te promiču položaj i ugled općine, 

- da pridonose rješavanju problema koji su važni za lokalnu zajednicu, 

- program mora biti besplatan za korisnike te mora obuhvaćati osobe s prebivalištem na 
   području Općine Borovo,

- program mora biti osmišljen tako da je moguće provoditi financijski i programski nadzor. 
II.
Prednost pri odabiru imat će programi i projekti koji: 

- provode udruge čije je sjedište ili podružnica registrirana na području Općine Borovo,

- imaju višegodišnje iskustvo provedbe programa/projekata u područjima za koja su registrirani, 
- neposredno rade sa korisnicima te ih uključuju u razvoj i praćenje programa a koji imaju prebivalište na području Općine Borovo, 

- se provode u suradnji s drugim udrugama, institucijama i ostalim partnerima, 

- razvijaju međunarodnu suradnju, posebice sa susjednim državama i europskim organizacijama,
-da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;

-da vode transparentno financijsko poslovanje u skladu sa zakonskim propisima,

-da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine te pravnim osobama kojima je osnivač Općina Borovo.
III.
Neće se financirati: 

- nepotpuni i nepravodobno dostavljeni prijedlozi i prijedlozi koji nisu dostavljeni na 
   propisanom obrascu i popunjeni na računalu,

- projekti udruga koje nisu izvršile svoje obveze iz ranije odobrenih projekata od strane 
   lokalne i regionalne samouprave te Ministarstva, Vladinih udruga i drugih donatora,

- projekti koje se isključivo temelje na investicijskim ulaganjima, izgradnji i adaptaciji 
   prostora ili kupnji opreme,
- projekti velikih razmjera za koje su potrebna znatna financijska sredstva i

- programi/projekti kojima je jedina svrha korist članova strukovne udruge. 

IV.
Kriteriji za dodjelu sredstava i bodovanje su: opći kriteriji te glavni kriteriji i posebni kriteriji koji se boduju (svi kriteriji su navedeni u Pravilniku ).

PRIHVATLJIVI TROŠKOVI:

Prihvatljivi - izravni troškovi su troškovi koje je imao Korisnik financiranja, a koji ispunjavaju sve sljedeće kriterije: 

· nastali su u razdoblju provedbe programa ili projekta u skladu s ugovorom, 

· moraju biti navedeni u ukupnom predviđenom proračunu projekta ili programa, 

· nužni su za provedbu programa ili projekta koji je predmetom dodjele financijskih sredstava, 

· mogu biti identificirani i provjereni i računovodstveno a evidentirani su kod Korisnika financiranja prema važećim propisima o računovodstvu neprofitnih organizacija, 

· trebaju biti umjereni, opravdani i usuglašeni sa zahtjevima racionalnog financijskog upravljanja, osobito u pogledu na štedljivost i učinkovitost.

Osim izravnih, Korisniku sredstava može se odobriti i pokrivanje dijela neizravnih troškova (redovan rad) kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, u maksimalnom iznosu do 30% ukupnog odobrenog iznosa financiranja iz proračuna općine.
Prihvatljivi izravni (direktni) troškovi

Prihvatljivim troškovima smatraju se svi troškovi direktno povezani s provedbom prihvaćenih programa i projekata. Ovisno o vrsti programa i projekta koji se provodi, slijedeći troškovi smatraju se prihvatljivim i biti će financirani iz proračuna Općine Borovo:

· troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade; 
· putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,
· troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama,

· troškovi uredskog, stručnog i ostalog potrošnog materijala nužnog za realizaciju programa ili projekta,

· troškovi podugovaranja,

· administrativni troškovi,

· troškovi prehrane sudionika manifestacije,
· troškovi koji izravno proistječu iz zahtjeva ugovora, uključujući troškove financijskih usluga.

NEPRIHVATLJIVI TROŠKOVI
Neprihvatljivim troškovima projekta ili programa smatraju se:

· dugovi i stavke za pokrivanje gubitaka ili dugova,
· dospjele kamate,
· stavke koje se već financiraju iz drugih  javnih izvora,
· kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa,
· gubitci na tečajnim razlikama,
· zajmovi trećim stranama,
· troškovi smještaja (osim u slučaju višednevnih i međunarodnih programa koji podrazumijevaju smještaj sudionika),
· režijski troškovi prikazani u iznosu većem od 30% vrijednosti programa/projekta.
V.
OBVEZNA NATJEČAJNA DOKUMENTACIJA:

- izvornik obrasca za prijavu programa/projekta (preuzimanje obrasca), 

- za partnerske projekte: potpisana i ovjerena Izjava o partnerstvu, 

- Izjava o zastupanju,
- Izjava o privoli,

- Izjava o nekažnjavanju,

- Izjava o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine te pravnim osobama kojima je osnivač Općina Borovo.
- popis programa/projekata s nazivima programa/projekata, visinom odobrenih sredstava i 
  donatorima (izvorima financiranja) za prethodnu godinu, 

- popis dostavljene dokumentacije s potpisom ovlaštene osobe i pečatom udruge ili druge 
   pravne osobe,
- dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranju).
Mogu se priložiti i dodatni, neobvezni prilozi: 

- članci iz novina koji govore o radu udruge, preporuke, promotivni materijali, fotografije, 

video zapisi i dr. 

Prijave sa traženom dokumentacijom dostaviti do 30.11.2026 god. na adresu Općina Borovo, Glavna br. 3, 32227 Borovo u zatvorenoj omotnici sa naznakom „Prijava na javni natječaj za sufinanciranje udruga u 2027 god“ osobno ili poštanskom pošiljkom. Na zadnjoj stranici omotnice naznačiti naziv i adresu sjedišta podnositelja prijave.

Prijave sa traženom dokumentacijom mogu se dostaviti i elektronički na e mail : opcina@opcina-borovo.hr sa naznakom „Prijava na javni natječaj za sufinanciranje udruga u 2027 god“.
Programi će se vrednovati isključivo na temelju podataka iznesenih u prijavnom obrascu. 

Potrebno je odgovoriti na sva pitanja, a obrazac prijavnice popuniti na računalu.
Neće se razmatrati prijavnice korisnika koji nisu dostavili programsko i financijsko izvješće o namjenskom korištenju sredstava dobivenim iz proračuna Općine Borovo u prethodnoj .godini . 
Temeljem potpisanog ugovora sa Općinom Borovo korisnici su u obvezi priložiti dokaze o namjenski utrošenim sredstvima (opis izvršenog programa te preslike računa i ostale dokumentacije, obračun svih troškova sa specifikacijom onih plaćenih sredstvima općine).

VI.
Nakon administrativne provjere prijava i stručne ocjene programa/projekata od strane Jedinstvenog upravnog odjela, općinski načelnik će za svako programsko područje donijeti odluku o odobrenim programima/projektima i iznosu sredstava financijske potpore od strane općine, koje će se objaviti na službenoj internetskoj stranici i oglasnoj ploči Općine Borovo. 

Odluka općinskog načelnika o odobravanju potpora je konačna i na takvu odluku prijavitelji nemaju pravo prigovora. 

Sudionicima koji su dostavili prijave temeljem javnog poziva dostavljaju se pisane obavijesti o dodijeljenim financijskim potporama ili o neprihvaćanju programa/projekata. 
Općina  i udruge /druge pravne osobe kojima je dodijeljena financijska potpora sklapaju ugovor o financijskoj potpori kojim se uređuju međusobna prava i obveze jedne i druge ugovorne strane.

NAPOMENA:
1. Prijavitelji su dužni za svaku aktivnost/projekt za koju se traže financijska sredstva ispuniti posebnu tablicu PLAN PRIHODA I PLAN RASHODA,  
2. OBRAZAC PROR POT (financijski izvještaj o namjenskom utrošku sredstava za 2026 god.) I OBRAZAC OPISNI IZVJEŠTAJ dostavljaju se sukladno roku određenom Ugovorom o dodjeli financijskih sredstava programu/projektu iz proračuna Općine Borovo za 2026 god.
VII.
SREDSTVA PLANIRANA U PRORAČUNU OPĆINE BOROVO ZA PROGRAME / PROJEKTE I REDOVAN RAD UDRUGA U 2027 god.

Programi, projekti u kulturi

	Red. broj
	KORISNICI SUFINANCIRANJA
	IZNOSI SUFINANCIRANJA IZ PRORAČUNA OPĆINE BOROVO ZA REDOVAN RAD KORISNIKA
	MAKSIMALAN IZNOS SUFINACIRANJ A ZA  ORGANIZACIJU PRIREDBI I

SLIČNIH
MANIFESTACIJA
	UKUPNO PLANIRANA SREDSTAVA

U PRORAČUNU ZA JAVNE POTREBE U KULTURI U 2025.god.

	
	
	Minimalan iznos sufinanciranja po korisniku
	Maksimalan iznos sufinanciranja po korisniku
	do 5.000,00 eura (po manifestaciji)


	

	1.
	Kulturno- umjetnička društva i udruge
	1.000,00 eura
	10.000,00eura  
	
	UKUPNO:
 60.000,00 eura

	2.
	Programi, projekti, aktivnosti i manifestacije u kulturi za udruge
	1.000,00 eura
	3.000,00 eura
	  do 3.000,00 eur 
  (po manifestaciji)
	


Programi, projekti u sportu

	Red. broj
	SPORT
	IZNOSI SUFINANCIRANJA IZ PRORAČUNA OPĆINE BOROVO ZA REDOVAN RAD KORISNIKA
	MAKSIMALAN IZNOS SUFINANCIRANJ A ZA   ORGANIZACIJU SPORTSKIH

PRIREDBI I NATJECANJA
	UKUPNO PLANIRANA SREDSTAVA U PRORAČUNU ZA JAVNE POTREBE U SPORTU u

2026 god.

	
	
	Minimalan iznos sufinanciranja po korisniku
	Maksimalan iznos
sufinanciranja po korisniku
	
	

	1.
	NOGOMET
	1.000,00 eura
	70.000,00 eura
	do 5.000,00


	UKUPNO: 100.000,00 eura 

	2.
	ŠAH
	1.000,00 eura
	5.000,00  eura
	do 8.000,00 
	

	3.
	LOV I RIBOLOV
	1.000,00 eura
	5.000,00 eura
	do 2.000,00
	

	4.
	KOŠARKA i drugi

sportovi
	           1.000,00 eura
	5.000,00 eura 
	do 1.000,00 eura (po

natjecanju)
	


Ostali programi i projekti izuzetno ukoliko u vrijeme podnošenje prijave na ovaj Javni poziv nije bila dostupna informacija o javnim pozivima koji će se u 2027 god. financirati iz drugih izvora
	Red. broj
	KORISNICI SUFINANCIRANJA
	IZNOSI SUFINANCIRANJA IZ PRORAČUNA OPĆINE BOROVO 

	UKUPNO PLANIRANA SREDSTAVA U         PRORAČUNU
u 2027.god.

	
	
	Minimalan iznos sufinanciranja po korisniku
	Maksimalan iznos sufinanciranja po korisniku
	

	1.
	Ostale udruge
	1.000,00 eura
	3.000,00 eura
	UKUPNO 20.000,00 eura


STRATEŠKI DOKUMENTI NA TEMELJU KOJIH JE RASPISAN JAVNI NATJEČAJ :

Prijedlog proračuna Općine Borovo za 2027. godinu  
Program javnih potreba u kulturi za 2027.

Program javnih potreba u sportu za 2027.
Pravilnik o sufinanciranju javnih potreba od interesa za opće dobro koje provode udruge na području  Općine Borovo (Službeni glasnik Općine Borovo 2/18)

Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21)
